Amfispizoj

Amfispizoj aŭ Amphispiza estas genro de birdoj de la familio de Pasereledoj. Ĝi enhavas nur du speciojn:

 Strigorĝa amfispizo, Amphispiza bilineata
 Bella amfispizo, Amphispiza belli

La Kvinstria pasero estis iam situa en tiu genro.

Ambaŭ specioj loĝas en sekaj areoj de okcidenta Usono kaj norda Meksiko, sed en diferencaj habitatoj. Ili ofte kuras surgrunde levinte siajn malfermajn vostojn kaj kantas el malaltaj arbustoj. Plenkreskuloj estas blankecaj en ventro kaj grizaj supre kaj en kapo, kun nigrablankaj kapomarkoj. Junuloj estas ege similaj unu al alia, grizecbrunaj supre kaj blankeca sube, kun mallonga strieco en brusto (Howell kaj Webb 1995).

Amphispiza devenas el antikva greka amphi- (αμφι-), "ambaŭflanke" aŭ "ĉirkaŭ", kaj spiza (σπιζα), "fringo", origine aplikata la la Bella amfispizo; ĝi estis tiam konsiderata fringo kaj similas al aliaj fringecaj birdoj de sia teritorio (Holloway 2003).

 Referencoj 


 Peterson, Alan P. (Editor). 1999. Zoological Nomenclature Resource (Zoonomen). Konsultita la 2007-07-29.

Kategorio:Paseroformaj
Kategorio:Pasereledoj
Kategorio:Birdoj de Ameriko